open-index/open-wikipedia-markdown huggingface dataset:
Caprimulgus

:**''Gallineta ciega** reendreza ta iste articlo. Ta atros usos de «gallineta ciega» se veiga **[[gallineta ciega (desambigación)]]**.*


As *'gallinetas ciegas** u **enganyapastors*'. (, que [[Etimolochía|etimolochicament]] significa «os que muyen as [[craba]]s») ye un [[Chenero (biolochía)|chenero]] d'[[Aves|aus]] [[Caprimulgiformes|caprimulguiformes]] de a [[familia (biolochía)|familia]] d'as [[Caprimulgidae|caprimulguidas]], de costumbres [[crepusclo|crepusculars]] y [[nueit|nocturnos]], que habitan en [[Eurasia]], o norte d'[[Africa]] y en [[America]]. 

==Descripción==

Son aus de mida meyana, de color caracteristicament [[Mimetismo|mimetica]] con l'hábitat a on viven, [[Ala (zoolochía)|alas]] largas y finas que rematan en punta, y as [[pata]]s y o [[pico (anatomía)|pico]] muit curtos. Os [[uello]]s, negros, son muit grans en comparanza con a [[cabeza]] y destacan por a suya mida cuan os ubren.

De días, s'acochan contra tierra u contra una [[rama]] d'[[árbol]] en perfecta quietut, con os uellos zarraus, y resulta dificil trobar-los por o suyo mimetismo. De nuez, vuelan cazando [[insecto]]s. Emiten un canto caracteristico, muit potent, que resulta monotono en a mayoría d'especies.

Fan o [[niedo]] en tierra, en a [[selva]]. Nidifican en selvas de [[Pinales|coniferas]] y tamién en as de planifolios, y os [[pollet]]z naixen con un plumache pareixiu a'l de sus pais, o que les permite mimetizar-se en o niedo dende chicorrons.

==Imáchens==

<gallery>
Imachen:Şivanxapînok.jpg
Imachen:Caprimulgus europaeus - Mior Rino 001.jpg|Pollet con o pico ubierto.
Imachen:Zata.jpg|Cabeza d'un adulto de *C. europaeus*.
Imachen:Caprimulgus aegyptius.jpg|*C. aegyptius*.
Imachen:Common Indian Nightjar joby.JPG|*C. asiaticus''.


## Notas


## Referencias

## Vinclos externos
Perdigacho

**Perdigacho** (d'o latín *< perdice*) ye o nombre popular que designa especificament a o masclo de a perdiz.

Anque as perdices no tienen un dimorfismo sexual guaire acusau, os perdigachos son reconoixibles en a epoca de celo, a prencipios d'o verano, porque emiten un canto pareixiu a un escanyitiu agudo y se fan mas visibles, en o que constituye a suya parada nupcial.

## Se veiga tamién
* Cotorniz u gualla.
* Esparvero perdiguero
* Perdiz.
* Perdigana.

## Referencias
Perdigana

Una **perdigana** (d'o latín *< *perditione*) ye un pollet de perdiz u una perdiz pre-adulta, no matura.

As perdices son aus nidifugas, o que quiere dicir que cuan naixen son capaces de caminar y de picar l'alimento solas, y no precisan de su mai sique ta protección y ta acochar-las, por o que se suelen desplazar con ella, a sobén dezaga d'ella. Iste tipo d'estratechia ye común en as galliformes y en belatros grupos d'aus.

En sentiu figurau, a parola tamién s'aplica en os ninos que son inquietos y dificils de controlar.

## Imáchens

Imachen:Red-legged partridge chicks - geograph.org.uk - 1035393.jpg|Grupet de perdiganas.
Imachen:Red-legged Partridge chicks (Alectoris rufa) - geograph.org.uk - 475157.jpg|Dos perdiganas.
Imachen:Red-legged partridge with chicks - geograph.org.uk - 1035392.jpg|Perdiganas con su mai.
Imachen:Red Legged Partridge (Alectoris rufa) - geograph.org.uk - 516937.jpg|Una perdiz con a suya perdigana.


## Se veiga tamién
*Perdiz
*Cotorniz u gualla
*Perdigacho
*Esparvero perdiguero

## Notas


## Referencias
Apóstol

Os doce **apóstols** (en griego *απόστολος*, *apostolos*, que significa ninviato u emisario) estioron, en a tradición cristiana, doce hombres chudieus trigatos d'entre os discíplos, y ninviatos por Chesús de Nazaret a pedricar o evanchelio a os chudieus, y dimpués d'a suya resurrección a os chentils arredol d'o mundo. Difuera d'os evanchelios biblicos y d'a tradición cristiana, no i hai manimenos prou evidencia d'a suya existencia.

## Referencias
Coturnix

***Coturnix*** (Bonnaterre, 1791) ye un chenero que contiene 9 especies d'aus galliformes de tamanyo chicorrón, conoixidas en aragonés como **cotornices**, **codornices**, **guallas** u **palpalas**.

As especies miembros de o chenero *Coturnix* habitan en o Viello Mundo y Oceanía, incluindo-se Australia y Nueva Zelanda.

## Descripción

As cotornices son aus chicorronas, d'entre 15 y 25 centimetros de lonchitut corporal, y formas arronchadetas, semellants a una perdiz menudeta. Como as suyas parients as perdices, son mayoritariament terrestres anque son capables ta o volido, que gosa estar pesau y de curtas distancias.

Anque por a especie mas frecuent en Aragón, *[[Coturnix coturnix]]*, se gosa tener a imáchen de que as cotornices tienen una coloración creptica, marrón con piquetas negras, en realidat i ha especies en atras latituz que arriban a tener colors muit vitariscas y vistosas.

## Hábitat

En Europa, as cotornices son especies propias d'espacios ubiertos, y refusan internar-se en a selva u en os matullars, a on que podrían trobar-ie obstaclos ta enchegar-se a volar si les calese. S'estiman mas os praus y as uebras, a on que i troban simients y insectos que constituyen a suya dieta, y puestos en os que a hierba altera oculte os suyos niedos de a vista d'os depredadors.

## Especies

As 9 especies descritas de *Coturnix* son:

* *[[Coturnix japonica]]*
* *[[Coturnix coturnix]]*
* *[[Coturnix delegorguei]]*
* *[[Coturnix coromandelica]]*
* *[[Coturnix pectoralis]]*
* *[[Coturnix novaezelandiae]]* †
* *[[Coturnix ypsilophora]]*
* *[[Coturnix chinensis]]*
* *[[Coturnix adansonii]]*

## Imáchens

Imachen:Coturnix coturnix.jpg|*[[Coturnix coturnix]]*.
Imachen:Nid artificiel - oeufs de caille.jpg|Niedo.
Imachen:Japanese Quail.jpg|*[[Coturnix japonica]]*
Imachen:1 week old Japanese quail chicks 07.JPG|Polletz de *C. japonica*.
Imachen:Quail harlequin male Tarangire 2 11 04.jpg|*[[Coturnix delegorguei|C. delegorguei]]*
Imachen:Asian Blue Quail RWD.jpg|*[[Coturnix chinensis|C. chinensis]]*


## Zoonimia

O lexicografo y naturalista Rafel Vidaller documenta a parola «**cotorniz**», en o suyo libro O Libro de As Matas y Os Animals, en as localidaz de a Espunya, Boltanya y Chistén, todas tres en Sobrarbe. A forma **codorniz** a documenta en as Corz en a Fueva, y en Tramacastiella de Tena en a val de Tena.

O nombre de **gualla** (y bellas variants, como «guanlla» y «guatlla») se documentan en l'aria enterament oriental, mas que mas en nuclios de Ribagorza. Asinas, Vidaller la recopila en Esdolomada, Benás, Erisué, Chía, Llire, en Saúnc, en Torres, en Castanesa y en Graus. O doctor Francisco Salamero, lexicografo aficcionau de Ribagorza baixa, tamién documenta gualla en a val d'o Sarrón, en a zona lingüisticament peculiar de Torres y Chuseu. Presenta formas pareixidas en catalán (*guatlla*), y en francés (*caille*), y ye una parola d'orichen francico.

## Se veiga tamién

*Perdiz
**Perdigacho
**Perdigana
*Galliformes
*Gallineta ciega
**[[Lagopus]]*

## Notas


## Referencias

## Vinclos externos
Uebra

Una **uebra** (pronunciau con protesi velar /'gwebra/; d'o latín <*OPERA*; *obra* u *zona de [[treballo]]*) ye una parcela de campo que ye labrada, sembrada u mesa en cultura en cheneral. De regular s'emplega a palabra por contraposición a unatra u atras superficies que sía de prau, de yermo en descanso, u mesmo de vechetación silvestre.

## Se veiga tamién
*Lanya.
*Estiva.
*Faixa.
*Artica u artiga.
*Fener.
*Cultura a redolín.
*Cuatrón.

## Referencias
Borina (grupo)

**Borina** ye un grupo de musica folk aragonesa d'a localidat de Villanueva de Galligo, en a provincia de Zaragoza.

O grupo surtió d'a casualidat, pos nunca no tenioron a voluntat d'actuar debant d'o publico, nomás s'arroclaban ta interpretar y cantar bellas cancions como una colla d'amigos, pero en unas fiestas en Villanueva lis proposoron substituir a un grupo que no podeba actuar-ie ixe día, y asinas empecipioron a puyar ta os escenarios.

Nueu son os components d'iste grupo, y fan servir instrumentos como guitarras, laút, bandurrias, guitarro, acordión, u atros como gaita de boto, donzaina, chiflo u chicotén, asinas como instrumentos de percusión, interpretando mazurcas, habaneras, polkas, cancions tradicionals d'Aragón u composicions propias.

En as suyas cancions, gosan fer servir l'aragonés y o castellano.

## Components
* Mª Paz Arana
* Ricardo Morer
* Justo Ubieto
* Carlos Salfranca
* Quino Albaiceta
* Ricardo Guillén
* José Luis Vallés
* Rubén Abadía
* Manuel Lorente

## Discografía
* *A la orilla l'azud* (2004)
* *Dragón dormido* (2008)

## Vinclos externos
*  Vidio de ''Borina'' en youtube
*  ''cancions a l'Aire'' en goear
*  ''Coplas del Trasvase'' en goear
Cultura a redolín

A tecnica de **a redolín** ye una forma de cultura d'a tierra que se caracteriza por alternar as especies cautivadas sobre o mesmo terreno.

L'obchectivo ye minimizar as perduas de nutrients de a tierra, u mas concretament, compensar con bels tipos de cautivo as perdas de bels compuestos que son consumidos por belatros, de forma que s'alterna (se rota a redolín, por ixo o nombre de a tecnica) o cautivo d'una especie con unatra y asinas cuant en tanto dica completar un cerclo, que puede durar una anyada u mas d'una.

A secuencia d'especies que se siembra se fa en pendendo de a especie que i heba l'anyada anterior en ixa parcela. Un esquema clasico d'iste tipo de secuencias puede estar:

# anyada: De yermo
# anyada: Cerial (trigo, hordio, segal en os paises fridos)
# anyada: Trunfas
# anyada: 1ª anyada con teflas (as teflas son una especie bianyal) u alfalz.
# anyada: 2ª anyada con as ditas teflas, u con alfalz.

## Se veiga tamién
*Redolín
*Yermo
*Cuatrón
*Fener
*Artica
*Uebra
Chardín Botanico de Madeira

O **Chardín Botanico de Madeira** (en portugués *Jardim Botânico da Madeira - Eng.º Rui Vieira*) se troba en a freguesía de Santa Maria Maior, en a ciudat de Funchal, Rechión Autonoma de Madeira. Ye constituito por cuantas especies botanicas, mas de 2.500 plantas, oriundas de toz os continents que coexisten en harmonía, cuasi 300 aves exoticas y 200 especies indichenas d'a Rechión.

Entre 2000 y 2009 mas de 2,8 millons de personas visitoron o Chardin Botanico de Madeira, estando o numero de vesitants anyals de 345.000 personas.

## Nombre
O nombre oficial ye *Jardim Botânico da Madeira - Eng.º Rui Vieira*. Encara que ye tamién conoixito por atros nombres, como *Jardim Botânico da Madeira*, *Jardim Botânico do Funchal* u *Jardim Botânico Engenheiro Rui Vieira*.

L'actual nombre se fació oficial o 4 de setiembre de 2009, por Resolución d'o Gubierno Rechional, como forma d'homenachear o suyo primer director, Rui Vieira, por o treballo realizau en a *organización y estruturación d'o que ye hue o Chardin Botanico, una d'as imáchens de calidat d'a Rechión*.

## Investigación
En o Chardin Botanico de Madeira se investiga a flora d'a Macaronesia y en particular o estudio d'a biodiversidat vechetal de l'archipelago de Madeira.

## Referencias
Yermo

Un **yermo** ye una parcela de campo que, de forma temporal u perén, no se cautiva. Denota que enantes s'heba cautivau.

## Referencias

## Se veiga tamién
*Artica.
*Cultura a redolín.
*Cuatrón.
*Estiva.
*Fenero.
*Landa.
A redolín

**A redolín** ye una expresión que denota que una labor u fayena pasa, por periodos de tiempo determinaus, d'una persona a la siguient seguntes un orden preestabliu, de forma ciclica, adintro d'un colectivo u comunidat.

A repartición d'un cargo u treballo a redolín ye frecuent, por eixemplo, en fayenas en as que no se percibe remuneración por fer-las, como en puede estar eixemplos a presidencia d'una comunidat de propietarios, u en  cosirar o bestiar d'una aldeya en a que no s'adube a pagar o salario d'un pastor achustau y son os propis vecins os que s'alternan en a fayena de cosirar-se os animals de a parte d'os rabanyos que se guarda a vecinal.

## Se veiga tamién
*A vecinal
*Cultura a redolín
Cuatrón

:**''Cuairón** reendreza ta iste articlo. Ta o fuste que fa de bastida ta puertas u finestras, se veiga **[[cuairón (arquitectura)]]**.*

Un *'cuatrón**, **cuadrón**,  **cuairón**, **catrón** u **cadrón*' (d'o [[idioma latín|latín]] < *quatrone'') ye un campo de proporcions cuadradas, ixo ye, con a mesma amplaria que largaria, por contraposición con una faixa que tiene una d'as dimensions perceptiblement mayor que l'atra.

Tamién puede fer referencia a una división adintro d'un campo u uebra (propiament, un trestallo) que se fa de regular ta plantar una especie de cautivo diferent a las que se mete en as porcions colindants.

Tanto en a suya accepción de campo cuadrangular como en a de división d'un mesmo campo, etimolochicament a parola denota una forma cuadrada ta'l troz cautivau. Manimenos en a segunda accepción en a realidat en i ha de diferents proporcions en función de a forma total y a distribución de cautivos que se faiga en a finca. Os cuatrons, como forma de división d'una finca, son una solución apropiada ta la cultura con a tecnica de a redolín.

## Se veiga tamién
* Artica.
* Cultura a redolín.
* Yermo.
* Estiva.
* Faixa.
* Fenero.
* Lanya.
* Uebra.

## Referencias
Artica

:**''Artiga** reendreza ta iste articlo. ta atros usos d'a parola «artiga» se veiga **[[artiga (desambigación)]]**.*

Una *'artica**, **artiga** u **ardica''' ye una extensión reducida de cultura ganada a'l mont por a via de a destrucción (por tala u en cremando) de a vechetación orichinal.

En o sistema tradicional d'aprofitamiento d'o terreno, se rompeba primer os terrenos mas amanaus de os lugars y puestos habitaus, por motivos lochicos d'accesibilidat y porque soleban estar os de terreno mas cantimplano y mas productivo. As articas, que s'obteneban con procesos de destrucción de a vechetación natural meyant l'acción de «xarticar», «xartigar» u «ixartigar», soleban estar espacios secundarios, luent de lugar, y a sobén poco fertils u petrosos u en a costera de a montanya. Por ixe motivo, as articas soleban estar campos poco apreciaus, que a sobén yeran de titularidat vecinal y se cedeban u s'arrendaban a las familias de menor nivel economico que no se podeban pagar fincas millors.

## Se veiga tamién
* Cuatrón.
* Cultura a redolín.
* Faixa.
* Yermo.
* Estiva.
* Fenero.
* Lanya.

## Referencias
Artiga (desambigación)

**Artiga** puede fer referencia a:
*Una extensión de cautivo obtenida por destrucción de a vechetación natural. Se veiga **[[Artiga]]**.
*Una comuna occitana de o departamento de l'Alta Garona. Se veiga **[[Artiga (Alta Garona)]]**.
*Una zona d'estiva y praus en o termin municipal de Vielha e Mijaran, en a val d'Arán (Catalunya). Se veiga **[[Era Artiga de Lin]]**.
Sangorrín (desambigación)

**Sangorrín** puet estar:
***[[Sangorrín]]**, despoblato d'o termin municipal de Longars (Cinco Villas).
***[[Sangorrín (Berdún)|Sangorrín]]**, pardina d'o termin municipal de Berdún (Chacetania).

## Veyer tamién
*Sangarrén
Chang Myon

**Chang Myon** (en hangul: 장면; en hanja: 張勉), naixito de Seúl (Corea) o 28 d'agosto de 1899 y muerto en Seúl (Corea d'o Sud) o 4 de chunio de 1966, estió un politico, educador y activista catolico coreano. Estió o segundo y seteno primer ministro de Corea d'o Sud (entre o 23 de noviembre 1950 y o 23 d'abril 1952 y entre o 19 d'agosto 1960 y o 16 de mayo de 1961) y vicepresident d'o país (dende o 15 de mayo de 1956 dica o 23 d'abril de 1960). A suya embotada yera *Unsuk* (운석, 雲石).

## Libros
* 1967: *Unless a kernel of wheat dies* (한알의 밀이 죽지 않고는)

## Web Site

* primer ministro de Corea d'o Sud
* Chang Myon (Corea)
* Unsuk Chang Myon Memorial museo
* John Chang Myon - Catholic American Eyes in Korea (English)
* 미국이 버린 제2공화국, 나약하지도 무능하지도 않았다 (Corea)
* 장면 박사 대한민국 건국훈장 1등급 추서 (Corea)
Parque de Santa Catarina

O **Parque de Santa Catarina** se troba en a ciudat de Funchal y poseye una aria de 36.000 m². Ye un dos parques mas importants d'a ciudat, emplegando-se no nomás ta fer gambadas, sino tamién como puesto ta manifestacions, celebracions populars (como a d'o Día d'o Treballador) u ta realizar chicoz eventos (como exposicions sobre animals).

## Historia
En 1837 a Camara Municipal de Funchal, cumplindo as disposicions d'o Decreto de 21 de setiembre de 1835 -que establiba a obligatoriedat d'os municipios de tener un fosal publico- mercó una parcela de terreno en parti de l'aria que hue ocupa o parque ta creyar un fosal. O Fosal de Nuestra Sinyora d'as Angunias funcionó en iste puesto dica 1939, anyo en que se prencipió a trasladar enta São Martinho, a on actualment se troba o fosal d'a ciudat. En 1946 o concello mercó una segunda parcela de terreno; por ixas envueltas prencipiaron obras de estructuración d'o parque, con a unión d'as dos parcelas, habendo rematato as obras en 1966.

### Patrimonio
En o Parque de Santa Catarina ye posible trobar cuantas esculturas, asinas como una capiella.

Localizata en a parti mas baixa d'o parque, a Capiella de Santa Catarina data de 1425, habendo estato ordenata a suya construcción por Donya Constança, muller de João Gonçalves Zarco, un d'os "descubridors" de Madeira.

Respective a las esculturas, a mas conoixita ye a d'o "Semeador" (*Sembrador*), que se troba chunto a o lago artificial y que ye obra de Francisco Franco de Sousa. Ista obra se fació en 1924, habendo estato expuesta por primera vegata en o "Salon" de París. Atras esculturas existents en o parque son a d'o Infant Don Henrique, a de Cristofo Colombo, a d'o Treballador Madeirense y o Torso de Muller. Amás, existe un molimento adedicato a Gago Coutinho y Sacadura Cabral.

## Galería

Imachen:Funchal, Capela de Santa Catarina.jpg|Capiella de Santa Catarina
Imachen:Funchal ( Portugal )04.jpg|Estatua d'o "Semeador"
Imachen:Funchal ( Portugal ).jpg|Estatua Torso de Muller
Imachen:Funchal, Parque de Santa Catarina, Columbus.jpg|Estatua de Cristofo Colombo
Imachen:Funchal, Parque de Santa Catarina, Fountain.jpg|Fuente


## Bibliografía

* QUINTAL, Raimundo; GROZ, Margarida Pitta - *Parques e Jardins do Funchal*. Câmara Municipal do Funchal, Pelouro do Ambiente.
Reino de Lombardía-Venecia

O **Reino de Lombardía-Venecia** (en italiano *Regno Lombardo–Veneto*; en alemán *Königreich Lombardo–Venetien*) estió un reino d'o norte d'Italia que feba part de l'Imperio Austriaco. Fue fundato dimpués d'a derrota de Napoleón Bonaparte d'alcuerdo con as decisions d'o Congreso de Viena o 9 de chunio de 1815. O reino deixó d'existir en 1866 en o proceso d'unificación d'Italia.
Marmota marmota

:*A parola *'marmota** reendreza ta iste articlo. Ta o chenero ''Marmota'' se veiga **Marmota (chenero)**.''


A **marmota** u **marma*' ( <small>([[Linnaeus|Linné]], 1758)</small>) ye una [[especie]] de [[radedor]] d'a familia d'os [[esciuridos]] propia d'os [[Alpes]] y os [[Tatra]] y introduca en atras zonas montanyosas d'[[Europa Central]] y meridional.

== Zoonimia ==
En [[aragonés medieval]] son conoixidas con os [[zoonimia aragonesa|zoonimo]]s *marmutas* (lexico comercial d'o [[sieglo XV]]), *marmotas* u *marmoz* ("*Libro d'as Marabillas d'o Mundo*").



== Curiosidaz ==
En o [[Pleistoceno]] no pareixe que fuese una especie propia d'as [[tasca|tascas alpinas]]; o [[rechistro fósil]] en os Pireneus, [[cordelera Cantabrica]] y [[Meseta Norte]] amuestra que viviba en [[semontano]]s u como muito zonas con [[Altaria (magnitut fisica)|altaria]] no guaire alta. Probablement yera una especie propia d'[[estepa]]s como a *Marmota bobak*, con a que tien una distribución [[dischunción biocheografica|dischunta]]. D'esta traza con o cambio climatico dimpués d'a glaciación de [[Würm]] desapareixió l'[[habitat]] ubierto a on viviba esta especie y no trobó refuchio en as [[tasca]]s d'o [[piso alpín]] d'os Pireneus como si que se desvinió en os [[Alpes]] (a on cuasi s'extinguió como amuestra un [[cuello de botella]] chenetico) y en os [[Tatra]], a on que sobrevivioron adaptando-sen a las condicions d'as [[tasca|tascas alpinas]].

En o [[sieglo XX]] fue reintroduca en a versant norte d'os [[Pireneus]] y s'ha extendillau muito, plegando dica o [[Prepireneu]] d'a versant sud.

== Referencias ==


== Bibliografía ==
* [[Oscar Arribas]]: *Fauna y paisaje en los Pirineos en la Era Glaciar''. Lynx Ediciones. ISBN 978-84-87334-71-9

## Vinclos externos
Ilesia de Santa Olaria d'o Elsón

A **ilesia de Santa Olaria d'o Elsón** (pronunciau /santo'laɾjadol'son/) ye una ilesia catolica d'Aragón que se troba en a localidat d'o Elsón, en a valle d'o Susía y en o termin municipal de l'Aínsa-Sobrarbe, en sud de a comarca de Sobrarbe, en a provincia de Uesca.

A ilesia, construida en a primera metat d'o sieglo XVI en estilo renaixentista, ye un Bien d'Intrés Cultural declarau como enantes en fue de *[[Monumento Nacional]]* por o gubierno d'Espanya, dende os anyos 1970.

Recibe a denominación popular de *"Seu de Sobrarbe"*, por as suyas dimensions y monumentalidat.

## Construcción
A ilesia fue escomenzada en a primera metat d'o sieglo XVI por Chuan Tellet, mayestro d'obra que tamién treballó en a vecina ilesia de Santa Mª de l'Asumpción en Castillón de Sobrarbe. A conclusión de a primer fase de construcción, baixo tutela de Chuan Tellet, ye de 1546.

Una segunda tongada se fizo bella cinqüentena d'anyos mas tarde, cara ta 1596, tot construindo-se a portalada y o campanal, y ye sinyada con una inscripción en a torre por Chuan Costa. En 1601 se fa una tasación d'unas obras de consolidación feitas por Martín Torón.

O coro y as pinturas interiors de a ilesia se fizon en 1721, anque buena cosa de as tallas que i heba (a mayoría, d'o sieglo XVIII) se cacegón en a Guerra Civil Espanyola.

### Arquitectura
A ilesia ye robusta y con a nau altera, compacta, y con un abside poligonal. Se considera que ye una construcción d'estilo transicional, escomenzada en a transición de o gotico tardano aragonés a o renaixentismo, con elementos clarament barrocos neoclasicistas adhibidos dimpués, como son a portalada y a torre de o campanal.

A nau se refirma sobre una vuelta estrelada. A portalada tiene terceletes, y a sacristía, que ye adosada por o costau sud de o presbiterio, tiene una vuelta de canyón.

Tiene, y historicament en teneba mas, una gran riqueza escultorica en l'interior. O pulpito se crei que ye de a mesma epoca en a que se fizo o coro (s. XVIII) y tamién resulta destacau.

O campanal se composa de tres cuerpos en altaria: o de debaixo ye quadrangular, y os dos d'alto tienen a planta octogonal, con garitons a costau y costau visibles en o segmento meyo, que sirven ta dar-le espacio a la escalera que a torre tiene en l'interior.

## Imáchens

Imachen:Portadaiglesiaolson.jpg|Portalada
Imachen:274.Iglesia Sta Eulalia Olsón.jpg|Portalada
Base izquierda de las columnas de la portada de la Iglesia de Santa Eulalia de Olsón.JPG|Plinto en a ezquierda.
Base derecha de las columnas de la portada de la Iglesia de Santa Eulalia de Olsón.JPG|Plinto en a dreta.
Interior de la Iglesia de Santa Eulalia de Olsón.JPG|Interior
273.Iglesia Sta Eulalia Olsón.jpg|Con boira preta


## Se veiga tamién
*Ilesia de Santa María de l'Asumpción de Castillón de Sobrarbe.
*Gotico tardano.
**Gotico aragonés.
*Castiello d'o Elsón.
*O Elsón (municipio).
**Mondot.
**Chabierre d'o Elsón.

## Referencias

## Vinclos externos
Castiello d'o Castellar (Castillón de Sobrarbe)

:*Iste articlo tracta sobre o *'castiello d'o Castellar**. Ta atros usos de «Castellar» se veiga **Castellar (desambigación)**.


O **castiello d'o Castellar''' estió un castiello historico d'Aragón de tipo torraza que se trobaba en Castillón de Sobrarbe, en o termin municipal de l'Aínsa-Sobrarbe, en a zona sud de a comarca de Sobrarbe que se conoix como o Viello Sobrarbe.

O castiello se trobaba en l'altura d'un tozal con a corona artificialment aplanada que en dicen tozal d'o Castellar, dende a on dominaría una aria visual que complegaría toda a cuenca meya d'o río Susía. En l'actualidat no quedan sique as fendeduras de 20x6x10 cm en a penya a on que probablement s'heba instalau fustes que farían parte de a estructura.

O castiello se troba documentau en 1049, y reapareix en 1381 cuan Pero IV le'n vendió a Manuel d'Entenza.

## Se veiga tamién
*Castillón de Sobrarbe (municipio)
**A Pardina
**A Torre
**La Escapa
**Camporretuno
### Belatras fortificacions en a redolada
*Castiello d'o Elsón
*Castiello de l'Arcusa
*Torre d'Escaniella
*Castiello de Sant Mitier
*Castiello d'Espluguiello
*Castiello d'a Zaba
### Atros edificios singulars en a redolada
*Ilesia de Santa Olaria d'o Elsón
*Ilesia de Santa María de l'Asumpción de Castillón de Sobrarbe

## Referencias

## Vinclos externos
Eviva España

**"Eviva España"** ye una canción d'orichen belga (de Flandres) composata en 1971 con musica y parolas en luenga flamenca de Leo Caerts y Leo Rozenstraten, respectivament, y cantata por Samantha (nombre artistico de Christiane Bervoets).

Con l'exito d'a canción en Belchica, s'estendilloron muitas versions en as suyas respectivas luengas por o norte d'Europa, estando-ne cantata en os Países Baixos por Imca Marina, en Alemanya por Imca Marina y Hanna Aroni, en Noruega por Gro Anita Schønn, en Francia por Georgette Plana, en Dinamarca por Elisabeth Edberg, en Finlandia por Marion Rung u en Suecia por Sylvia Vrethammar (cantata en anglés).

En Espanya ye muito conoixita, interpretata y cantata a versión en espanyol de Manolo Escobar, de 1973, con o títol de *Y viva España* (*Y entalto Espanya*, en aragonés). A traducción a l'espanyol a fació o diplomatico *Manuel de Gómez* ta a cantaire Samantha, versión que tamién cantó Imca Marina, encara que ye mas conoixita a versión de Manolo Escobar. Ista versión ye a-saber-lo cantata en os partius u competicions d'as diversas seleccions esportivas espanyolas.

En Latinoamerica se'n conoixe muito a versión d'os Billo's Caracas Boys.

Atras versions posteriors son estatas as de Perla, cantaire uruguayo-brasilera naixita de Paraguai en portugués con o títol "E viva o amor" (*Y entalto l'aimor*), Heino u Gaby Baginsky (en versión "dance"), as dos en alemán, u Sweethearts en danés.

Una trucadiza y humoristica versión en ye a de Judge Dread en anglés tetulata *Y viva Suspenders* (*Y entalto os estirants*).

O club de fútbol de Pescara, ciudat italiana situata en a rechión d'os Abruzos (Abruzzo), ha adoptato ista melodía como himno oficial, con o títol de "Evviva Pescara" u "Sugli spalti" (*En as gradas*). As parolas d'iste himno son de Luciano Brancone.

## Vinclos externos
*  Samantha y a suya canción en ''The Belgian Pop & Rock Archives''
*  Información sobre a canción orichinal en neerlandés
*  Vidio d'a canción orichinal en neerlandés de Samantha
*  Vidio d'a versión en neerlandés de Imca Marina
*  Vidio d'a versión en alemán de Imca Marina
*  Vidio d'a versión en espanyol cantata por Imca Marina
*  Vidio d'a versión en alemán de Hanna Aroni
*  Audio d'a versión en noruego de Gro Anita Schønn
*  Vidio d'a versión espanyola de Manolo Escobar
*  Vidio d'a versión en francés de Georgette Plana
*  Vidio d'a versión en danés de Elisabeth Edberg
*  Vidio d'a versión en finés de Marion Rung
*  Vidio d'a versión en anglés de Sylvia Vrethammar
*  Vidio d'a versión en sueco de Sylvia Vrethammar
*  Vidio d'a versión en espanyol d'os Billo's Caracas Boys
*  Vidio d'a versión en alemán de Gaby Baginsky
*  Vidio d'a versión en alemán de Heino
*  Vidio d'a versión en portugués de Perla
*  Vidio d'a versión en danés de Sweethearts
*  Vidio d'a versión en anglés de Judge Dread
*  Atro vidio con a versión -humoristica- de Judge Dread
*  Vidio con l'himno d'o club de fútbol de Pescara
*  Pachina sobre l'himno d'o club de fútbol de Pescara
Eliomys quercinus

A **mincharra** u **charra** () ye una especie de radedor d'a familia Gliridae inconfundible por o dibuixo d'a suya cara con un antifaz negro.

## Zoonimia
Como atros gliridos recibe a denominación de "mincharra" en muitos puestos de l'Alto Aragón, especialment en as parlas centro-occidentals y d'o semontano occidental. En Labata se diz "mincharra" u **mincharra roya**, diferenciando-lo d'a "mincharra blanca", que ye a especie *[[Glis glis]]*. Atra denominación ye **moregol royet** (en Sarllé). En as parlas orientals, centro-orientals y en arias on ha desapareixiu l'aragonés substituyiu por o castellano se fa servir denominacions con l'archilexema *rata*: **rata careta** (en Biescas, a Fueva, Pina, Toledo d'a Nata), **rata dormidera** (Castilló de Sos), **rata faixada** (en a val de Vio), **rata freixera** (en Benás y Sarllé), **rata cillarda** (y as suyas variants en puestos como Buera, Lanacha, Ontinyena, a Perdiguera u a val de Vio), **rata muscarda** (en Toledo d'a Nata), **rata murganyosa** (en a val alta de Xiloca), **rata grillera** (en Salas Altas) y **rata paniquesa** (Capella, Estadilla y Fonz).

## Vinclos externos

## Notas


## Referencias
Camarón de la Isla

**José Monje Cruz** (San Fernando (Andalucía), 5 d'aviento de 1950 - Badalona (Catalunya), 2 de chulio de 1992), conoixiu artisticament por a embotada de **Camarón de la Isla**, u simplament **Camarón**, estió un cantaor flamenco andaluz. Revolucionario d'o flamenco, ye considerau por gran parti d'a critica especializada como un d'os millors cantaors d'a historia.

## Leyenda
A suya muerte, con tasament 41 anyos d'edat, causó una graniza conmoción social refleixada en o lema "Camarón vive".

En 2005 o director Jaime Chávarri levó enta o cine a suya vida en a cinta *[[Camarón (cinta)|Camarón]]*, protagonizada por l'actor Óscar Jaenada y l'actriz Verónica Sánchez.

## Discografía
* *[[Al verte las flores lloran]]* (1969).
* *[[Cada vez que nos miramos]]* (1970).
* *[[Son tus ojos dos estrellas]]* (1971).
* *[[Canastera (álbum)|Canastera]]* (1972).
* *[[Caminito de Totana]]* (1973).
* *[[Soy caminante]]* (1974).
* *[[Arte y majestad]]* (1975).
* *[[Rosa María]]* (1976).
* *[[Castillo de arena]]* (1977).
* *[[La leyenda del tiempo (álbum)|La leyenda del tiempo]]* (1979).
* *[[Como el agua]]* (1981).
* *[[Calle Real]]* (1983).
* *[[Viviré]]* (1984).
* *[[Te lo dice Camarón]]* (1986).
* *[[Flamenco vivo]]* (1987).
* *[[Soy Gitano disco|Soy gitano]]* (1989).
* *[[Potro de rabia y miel]]* (1992).

## Vinclos externos

*  Camarón de la Isla en IMDb.
*  Pachina web adedicata a Camarón y a la suya musica
Fortaleza-Palacio de São Lourenço

A **Fortaleza-Palacio de São Lourenço** (en portugués *Fortaleza-Palácio de São Lourenço*) se troba en o centro historico d'a ciudat de Funchal, en a Rechión Autonoma de Madeira.

Se construyió orichinalment o conchunto molimental con a doble función de fortificación y palacio, considerau como o millor y mas imponent eixemplar d'arquitectura civil y militar d'a isla de Madeira. O conchunto lo forman a *Fortaleza de São Lourenço*, iniciada en a primera metat d'o sieglo XVI y rematada en a epoca d'a Dinastia Filipina, y o Palacio propiament dito, incluyindo os salons d'o pavimento noble que datan d'o zaguer quarto d'o sieglo XVIII y os chardins interiors.
Casa d'a ciudat de Funchal

L'actual edificio d'a **casa d'a ciudat de Funchal**, seu d'o Concello de Funchal (en portugués *Câmara Municipal do Funchal*), se troba en a Rua dos Ferreiros, chunto a la Praça do Município, en a ciudat de Funchal, Rechión Autonoma de Madeira.

L'edificio fue feito construyir en 1758, por o Conde de Carvalhal ta servir d'a suya propia residencia. En 1883 fue mercato por o Concello ta servir como casa d'a ciudat, fendo-se alavez cuantas adaptacions y alteracions.

## Vinclos externos

*  Pachina oficial d'o Concello de Funchal
Silvio Rodríguez

**Silvio Rodríguez Domínguez** (San Antonio de Los Banyos, Cuba, 29 de noviembre de 1946) es un musico cubano, y un d'os liders d'o movimiento d'a nueva troba cubana.

Arredol d'él s'ha arroclau una mena d*'internacional* d'a canción latinoamericana, en a que fan parti compositors y cantaires de tot o continent, como Chico Buarque, de Brasil, Daniel Viglietti, d'Uruguai, Fito Páez, d'Archentina u Jeanette Macari, de Mexico.

## Blogs

O 9 de mayo de 2010, Silvio Rodríguez encetó a publicación d'o suyo propio blog, clamau *Segunda Cita*. 

Una anyada dimpués, o 9 de mayo de 2011, Silvio Rodríguez estrenó a suya propia web baixo lo títol *Zurrón del Aprendiz*. 

## Discografía

## Referencias

## Vinclos externos

*  Pachina web personal de Silvio Rodriguez.
*  Blog personal de Silvio Rodriguez.
Aeropuerto de Gdańsk-Lech Wałęsa

L**'aeropuerto de Gdańsk-Lech Wałęsa** ye un aeropuerto situato en a ciudat de Gdańsk, en Polonia. Ye un aeropuerto situato cerca d'as ciudaz de Tricity: Gdańsk (10&nbsp;km), Sopot (10&nbsp;km) y Gdynia (23&nbsp;km).
L'aeropuerto leva o nombre de Lech Walesa, politico polaco naixiu d'a ciudat de Gdańsk.

## Destins
* ** [[AirBaltic]]**
** **Estacional:** Riga.
* ** [[Enter Air]]**
** **Estacional:** Antalya, Chania, Dubrovnik, Chirona, Kos, Palma de Mallorca, Rodas, Tesalonica, Zakynthos.
* ** [[EuroLOT]]**
** Cracovia, Wrocław, Poprad-Tatry (dende aviento de 2011).
* **[[Finncomm Airlines]]**
** Helsinki (dica 29 d'octubre).
* **[[Flybe]]**
** Helsinki (dende 30 d'octubre).
* **[[LOT Polish Airlines]]**
** Frankfurt d'o Main, Múnich, Varsovia.
** **EuroLOT:** Varsovia.
* **[[Lufthansa Regional]]**
** Frankfurt d'o Main, Múnich, Düsseldorf (dica 29 d'octubre).
* **[[Norwegian Air Shuttle]]**
** Oslo-Gardermoen
* **[[OLT Express]]**
** Cracovia, Katowice, Łódź, Poznań, Rzeszów, Szczecin, Varsovia, Wrocław.
* **[[Ryanair]]**
** Alicant, Birmingham, Briston, Dublín, Edimburgo, Eindhoven (dende 1 de noviembre), Leeds/Bradford, Londres-Stansted, Oslo-Rygge.
* **[[Scandinavian Airlines]]**
** Copenaguen, Oslo-Gardermoen, Estocolmo-Arlanda (dende 30 d'octubre).
* **[[Wizz Air]]**
** Aarhus (dica 27 de setiembre), Barcelona, Paris-Beauvais, Bergen, Colonia/Bonn, Corcaigh, Doncaster/Sheffield, Dortmund, Eindhoven, Glasgow-Prestwick, Göteborg, Liverpool, Londres-Luton, Lübeck, Malmö, Milán-Orio al Serio, Roma-Fiumicino, Oslo-Torp, Estocolmo-Skavsta, Stavanger, Turku.

## Codigos internacionals
* Codigo **[[Asociación de Transporte Aerio Internacional|IATA]]**: GDN
* Codigo **[[Organización d'Aviación Civil Internacional|OACI]]**: EPGD

## Vinclos externos
Premio Nacional de Artes Escénicas para la Infancia y la Juventud

O **Premio Nacional de Artes Escénicas para la Infancia y la Juventud** (en aragonés: *Premio Nacional d'Artes Scenicas pa la Infancia y a Choventut*) ye un premio anual establito en 2009 por o Ministerio de Cultura d'o Gubierno d'Espanya. Ye dotato economicament con 30.000 €.

## Relación de ganadors d'o premio

## Referencias

## Vinclos externos
*  Convocatoria d'o Premio Nacional de Artes Escénicas para la Infancia y la Juventud.
*  Relación de Premiatos.
Premio Nacional de Cinematografía

O **Premio Nacional de Cinematografía** (en aragonés: *Premio Nacional de Cinematografía*) ye un premio anual establiu en 1980 por o Ministerio de Cultura d'o Gubierno d'Espanya. Concediu cada anyo ta premiar a qualsiquiera destacau en o campo d'a cinematografía espanyola, ye dotado economicament con 30.000 €.

## Relación de ganadors d'o Premio Nacional de Cinematografía

## Se veiga tamién
* Lista de premios cinematograficos.
* Lista de premios cinematograficos por categoría.

## Vinclos externos
*  Premio Nacional de Cinematografía.
Lobaparda

**Lobaparda** ye un grupo musical d'a ciudat de Teruel naixito en 2006. Cuatre musicos amants d'a musica tradicional aragonesa abracan o grupo: Miguel Ángel Royo, José Manuel Alba, Elena Martínez y Chabier Crespo. Encara que estando chóvens, ya en tienen prou d'experiencia.

Fan servir diversos instrumentos tradicionals, y a suya musica s'inspira en os paisaches d'o Sistema Iberico aragonés, d'os Monegros y d'a Ribera de l'Ebro.

En o suyo disco, que leva o nombre d'o grupo, ha participato o director d'o programa qu'estió Trébede, de Radio 3, de Radio Nacional de España (Radio Nacional de Espanya,  en aragonés) (Programa huei desapareixito), Iñaki Peña, gran conoixedor d'a musica folk que se fa y s'ha feito, no solo que en Aragón y en tot l'estau espanyol, sino tamién en atros países europeus, fendo-ie o prelogo d'o disco. Iñaki Peña ye una d'ixas personas que perén ye present en o *[[Poborina Folk]]* de Lo Pobo.

## Components
* Miguel Ángel Royo (Bombo, Caixa, Darbuka, Djembé, Timbals)
* José Manuel Alba (Donzaina, Flautas, Chiflo, Tarota, Gaita de boto, Zanfona, Chicotén)
* Elena Martínez (Voz, Guitarrico, Zanfona, Panderos)
* Chabier Crespo (Acordión, Donzaina, Flautas (Chiflo, Pinfano), Chicotén)

## Discografía
* Lobaparda (2007)

## Vinclos externos
* // Pachina web de Lobaparda
*  Blog de Lobaparda
Aeropuerto de Cracovia-Chuan-Pavlo II

L**'aeropuerto de Cracovia-Chuan-Pavlo II** ye un aeropuerto internacional situato en o municipio de Balice, amán d'a ciudat de Cracovia, en Polonia. L'aeropuerto leva o nombre de Chuan-Pavlo II, mosén y papa d'a Ilesia Catolica, dende 1995.

## Destins
### Terminal 1 Internacional
* ** [[Aer Lingus]]**
** Dublín
* ** [[AeroSvit]]**
** Kiev.
* ** [[Austrian Airlines]]**
** **Tyrolean Airways:** Viena.
* **[[AirBerlin]]**
** Berlín-Tegel.
* **[[Air Italy Polska]]**
** Chicago-O'Hare, Hamilton.
* **[[Brussels Airlines]]**
** Bruselas.
* **[[Czech Airlines]]**
** Praga.
* **[[EasyJet]]**
** Béal Feirste-International, Briston, Dortmund, Edimburgo, Liverpool, Londres-Luton, Newcastle, París-Charles de Gaulle.
* **[[Finnair]]**
** Helsinki
* **[[LOT Polish Airlines]]**
** Atenas, Frankfurt d'o Main, Múnich, París-Charles de Gaulle, Roma-Fiumicino.
** **EuroLOT**: Viena.
* **[[Lufthansa]]**
** Múnich.
** **Augsburg Airways**: Múnich.
** **Lufthansa CityLine**: Frankfurt d'o Main, Múnich.
* **[[Norwegian Air Shuttle]]**
** Bergen, Copenaguen, Oslo-Gardermoen, Stavanger, Estocolmo-Arlanda.
* **[[Ryanair]]**
** Alicant, Birmingham, Bolonya, Bruselas-Charleroi, Cagliari, Dusseldorf-Weeze, Dublín, East Midlands, Edimburgo, Glasgow-Prestwick, Liverpool, Londres-Stansted, Madrid-Barajas, Malaga, Malta, Oslo-Rygge, Reus, Milán-Orio al Serio, Shannon, Estocolmo-Skavsta, Trapani.

### Terminal 2 Domestica
* **[[LOT Polish Airlines]]**
** Varsovia
** **EuroLOT**: Varsovia.
* **[[JetAir]]**
** Gdańsk

## Codigos internacionals
* Codigo **[[Asociación de Transporte Aerio Internacional|IATA]]**: KRK
* Codigo **[[Organización d'Aviación Civil Internacional|OACI]]**: EPKK

## Vinclos externos
*     Pachina web oficial de l'aeropuerto
Carta Europea d'as Luengas Rechionals u Minoritarias

A **Carta Europea d'as Luengas Rechionals u Minoritarias** ye un tractau europeu (CETS 148) preso en Estrasburgo lo 5 de noviembre de 1992 ta la defensa y promoción de todas as luengas d'Europa que careixen de ran d'oficialidat, u que mesmo estando oficials en belún d'os sinyants no'n son en atros, u que estando oficials en o sinyant ye en manifiesta febleza.

O Consello d'Europa tien como fin cusirar os dreitos humans y a democracia pluralista, meyant o dreito. En fan parte mas estaus que no los d'a Unión Europea.

Se calcula que si fa u no fa 40 millons de ciudadans d'a Unión fan servir por un regular una luenga rechional u minoritaria historica. Seguntes informes d'a Unesco bi ha mas de 30 luengas europeas menazadas, ye por isto que encara que se fa servir o termino de luenga minoritaria gosa estar un eufemismo de luenga minorizada, que no'n son sinonimos. Os estaus trigan as luengas con as que s'embrecan y o suyo grau de compromís.

## Estaus sinyants
Se describen as luengas con as que s'embrecan, pero cadaguna en diferents graus que no se describen. En o cuadro d'a dreita las luengas autoctonas que no constan como protechidas. Encara que ista Carta busca la protección d'as luengas europeas, a churisdicción d'os estaus europeus s'aplica ta atros idiomas minorizaus en atros continents.

## Referencias
Poncha

A ***poncha*** ye una bebida tradicional y emblematica de Madeira, feita de auguardient de canya de zucre, miel d'abellas y suco de limón.

## Orichen d'a ''poncha''
Seguntes bels estudios, a *poncha* ye orichinaria d'a India a on ye conoixita como *pãnch* u que quiere decir, traducindo literalment, cinco ingredients: o *arrack* – aguardient de roz u nuez de coco -, suco de limón, zucre, especias –té– y augua. Se creye, actualment, que a *poncha* se elaboró por primera vegada difuera d'a India, en a isla de Madeira a meyatos d'o sieglo XVIII d'a man d'os angleses que, por ixas envueltas, gosaban fer viaches frecuents entre istos d'os puestos.

Mientres tot o sieglo XIX a *poncha* estió una bebida muit consumita en o seno d'as familias madeirenses en toda a isla.

Actualment, a tradición d'a *poncha* contina bien viva entre os madeirenses y os instrumentos emplegatos ta a preparación d'istas bebidas, no difieren guaire en esencia d'os orichinals.

## Se veiga tamién
* Mechelote
* Niquita

## Vinclos externos
*  Receta d'a ''poncha''
*  Metodo de preparación d'a bebida
Laranjada

**Laranjada** ye un refresco con sabor a narancha, producito y distribuito por a *[[Empresa de Cervejas da Madeira]]*, empresa perteneixient a o Grupo Pestana.

## Historia
Amaneixe en 1872 (14 anyos antis d'a Coca-Cola), y se comercializa en tot l'archipelago de Madeira, en as tabiernas, restaurants y supermercatos. Ye considerata una d'as bebidas mas populars en a rechión.

## Referencias

## Vinclos externos
* "Empresa de Cervejas da Madeira"
* Pachina oficial d'o refresco "Laranjada"
Fendo Orella

**Fendo Orella** ye un programa radiofonico d'a emisora libre Radio Topo. Actualment en ye l'unico que se fa de raso en aragonés en dita emisora.

O prochecto naixió en l'anyo 2004 a mans de dos chóvens ligaus a o mundo de l'aragonés y os movimientos socials d'a ciudat de Zaragoza. Mientres toz istos anyos nuevas voces s'han adhibidas a o programa, de vez que atras marchaban.

Fendo Orella emite en directo os chueves de 18.00 a 19.00 horas en Radio Topo, o 101.8 d'a frecuencia modulada de Zaragoza.

## Contenius

Como apareixeba en o cartel d'o suyo 6eno cabo d'anyo "Todas as luitas que cullen en una luenga"

O programa ye trestallau en bellas seccions fixas, con contenius d'actualidat social a ran local, nacional y internacional. Noticias, traducción de textos historicos y presentación de discos.

## Entrevistas

Por os microfonos de **Fendo Orella** han pasau grupos musicals como Gen, Dixebra, Eina, Temps al Temps, Prau, La Gossa Sorda, Zarrakatralla Folk, Maut, Déchusban, Obrint Pas u Mallacán; presentacions d'os libros O despertar de l'onso y Almugávares Via Sus; a ran lingüisitico l'Academia de l'Aragonés, Nogará, Ligallo de Fablans, O Trango, AEK Baztan y a Xunta pola Defensa de la Llingua Asturiana; u atros como A Enrestida, Stonewall, Purna, Algabenaires con a representación de O yayo volador, Curba Roya, BIC, Francesc Ribera i Toneu, Marta Marín, Magofermin, Coordinadora Antifascista de Madrid, o documental To shoot an Elephant, EsperanSaharaui, Roberto Madriz (FNL) u A Gentalha do Pichel.

## Sintonía

"Avui com ahir" d'o grupo valenciano Obrint Pas.

## Atras actividaz
Encara que l'actividat principal de **Fendo Orella** ye a emisión semanal d'o programa, han feito bellas actividaz dillá d'as ondas: presentación de libros, traducción y prochección de cintas u chentas, amás de refirmar as actividaz propias de Radio Topo.

## Vinclos externos
*  Blog d'o programa Fendo Orella.
*  Radio Topo 101.8 FM.
*  Fendo Orella (.mp3/.ogg) en archive.org.
Vin de Madeira

O **vin de Madeira** ye un vin fortificato procedent de l'archipelago de Madeira en Portugal. Iste vin ye famoso tanto por o suyo emplego como bebita como por o suyo emplego en a cocina para elaborar cuantos platos d'a cocina portuguesa.

## Variedaz cautivatas

As prencipals variedaz cautivatas de vin en Madeira son:

* A *[[tinta negra mole]]* ye a basica en a rechión, se troba perfectament adaptata dende o sieglo XVIII, y produce toda a gama de xutos y dulces. Ye un hibrido de garnacha y pinot negro.
* A *[[boal (uga)|boal]]* (u en anglés *bual*) que produce vins semi-dulces y semi-xutos.
* A *[[malbasía]]* estió a primera vinya cautivata en a isla y resistió as plagas d'o sieglo XVIII.
* A *[[verdhelo]]* d'orichen desconoixito puet presentar-se en variedat blanca u negra, encara que a que se fa servir ye a blanca, emplegata preferentement en vins semi-xutos.
* A *[[sercial]]* ye una vinya a la que beluns relacionan con o *riesling*, debito a la suya alta acideza.

Atras variedaz que persisten minimamente en a isla son: *terrantez*, *bastardo*, (ye o *trousseau* francés); *caracol*, *carao de moca*, *complexa*, *deliciosa*, *listrao*,* malbasía blanca*, *moscatel graudo*, *rio-grande*, *triunfo*, y *valveirinho*. Todas istas variedaz son prefiloxericas y si se troban en bella composición ye a títol anecdotico, fueras d'a *terrantez* que si bien ye extinta en Madeira, si que'n queda una mica en a isla de Porto Santo, habendo feito o Gubierno Portugués grans esfuerzos ta recuperar-la, encara que por agora con poco exito.

## Se veiga tamién
* Vins de Portugal

## Referencias

### Libros
* Liddell, Alex (1998). "Madeira". Faber & Faber. ISBN 0-571-19096-0

## Vinclos externos
*  Instituto da Vinha e do Vinho
*  Madeira Wine Guide by Dr. Wolf Peter Reutter
Kim Seong-soo

**Kim Seong-soo** u **Kim Seong-su** (en hangul: 김성수; en hanja: 金性洙), naixito de Gochang (Chunrabuk, Corea) l'11 d'octubre de 1891 y muerto en Seúl (Corea d'o Sud) o 18 de febrero de 1955, estió un politico sudcoreano, segundo alcalde d'a ciudat de Seúl y segundo vicepresident de Corea d'o Sud. Kim Seong-soo Estió vicepresident d'o país dende o 17 de mayo de 1951 dica o 29 de mayo de 1952. A suya embotada ye **In-cheon** (인촌; 仁村).

## Vinclos externos
* In-cheon Memorial.
Cruzada de Chaime I

A **Cruzada de Chaime I** estió una prebatina fracasada de cruzada en l'anyo 1269, que habría estau a novena cruzada.

Chaime I d'Aragón yera en Toledo en nadal de l'anyo 1268 pa asistir a la primera misa de su fillo o infant Sancho d'Aragón, arcebispe d'esta ciudat y recibió una embaixada d'o Ilkhanato de Persia ninviada por Abaqa Khan, que li ofreixeba aduya en una expedición contra Tierra Santa que prochectaba o rei y en a que sería embrecau tamién l'emperador de Romanya Miguel VIII Paleologo.

O 4 de setiembre de 1269 salió de Barcelona u estol de 30 naus grans y cualques galeras, con ueitocientos hombres trigaus, almogavars, templers, hespitalers y os fillos bordes d'o rei Ferrando Sanchez de Castro y Pero Ferrández d'Íxar, un exercito total de 2.500 hombres. A empresa estió un fracaso total por una tronada que obligó a la galera reyal a cubillar-se en Aigües Mortes, cerca de Montpeller, on o rei desembarcó y tornó por tierra a Catalunya mientres només que 11 naus consiguioron arribar a la fin a Sant Chuan d'Acre dirichidas por Ferrando Sánchez de Castro y Pero Ferrández d'Íxar. L'arribada de refuerzos cristianos fue respuesta por o soldán Baybars I con un ataque sobre Acre que causó muitas baixas en os cruzaus.

En o concilio de León d'el Roine de 1274, Chaime ofreixió agafar a cruz pero o suyo ofreiximiento no tenió acullida.

## Referencias
Tercera cruzada

A **tercera cruzada** encomenzó en l'anyo 1189 y remató en l'anyo 1192. Consistió en unas cuantas expedicions dirichidas por l'emperador chermanico Frederico I Barbarroya, o rei Felipe II de Francia y o rei Ricardo I d'Anglaterra, que pretendeban reconquerir Cherusalem, en poder d'o soldán ayyubí Saladín dende a batalla de Hattin. O resultau d'a tercera cruzada fue a consolidación d'un Reino de Cherusalem restrinchiu a la costa y con capital en Acre y o dreito de paso d'os cristianos a los puestos santos.